Na temelju članka 18. stavka 1. i 2. Zakona o Hrvatskoj gorskoj službi spašavanja („Narodne novine“ broj 79/06 i 110/15) i članka 32. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18 i8/18-pročišćeni tekst), Gradsko vijeće Grada Šibenika na 17. sjednici od 11. prosinca 2019. godine donosi

**P R O G R A M**

javnih potreba za obavljanje djelatnosti Hrvatske gorske službe spašavanja

Stanice Šibenik za 2020. godinu

Članak 1.

 Programom javnih potreba za obavljanje djelatnosti Hrvatske gorske službe spašavanja – Stanice Šibenik za 2020. godinu, a na temelju zajednički utvrđenog interesa Grada Šibenika i Hrvatske gorske službe spašavanja - Stanice Šibenik kao temeljne operativne snage sustava civilne zaštite, u Proračunu Grada Šibenika za 2020. godinu osiguravaju se sredstva u iznosu od 50.000,00 kuna.

Članak 2.

 Sredstva iz članka 1. ovog Programa namijenjena su za financiranje redovite djelatnosti Hrvatske gorske službe spašavanja u skladu s člankom 5. Zakona o Hrvatskoj gorskoj službi spašavanja, a sve prema planu utroška sredstava Hrvatske gorske službe spašavanja – Stanice Šibenik, odnosno Planom programskih aktivnosti HGSS- Stanice Šibenik za 2020. godinu

(**u prilogu**).

Članak 3.

 Sredstva iz članka 1. ovog Programa utrošit će se kako slijedi:

|  |  |  |  |
| --- | --- | --- | --- |
|  | **RASHODI PO STAVCI PRORAČUNA** |  | **%** |
|  |  |  |  |
| 1. | OSIGURANJE SPREMNOSTI I PRIPRAVNOST | 3.500,00 | 0,39 |
| 2. | RAZVOJ DJELATNOSTI OBUKA I IZGRADNJA LJUDSKIH KAPACITETA | 7.000,00 | 0,78 |
| 3. | RAZVOJ TEHNIČKO - TEHNOLOŠKE OPREMLJENOSTI | 3.000,00 | 0,33 |
| 4. | INFRASTRUKTURA | 25.000,00 | 2,8 |
| 5. | AKCIJE POTRAGA I SPAŠAVANJA | 6.500,00 | 0,72 |
| 6. | PREVENTIVA I EDUKACIJA | 5.000,00 | 0,56 |
|  | **UKUPNO:** | **50.000.00 kn** | **5,6 %** |

Članak 4.

 Sredstva iz članka 1. i 3. ovog Programa uplaćuju se na žiro račun Hrvatske gorske službe spašavanja – Stanice Šibenik.

Članak 5.

 Hrvatska gorska služba spašavanja – Stanica Šibenik dužna je Gradu Šibeniku podnijeti godišnje izvješće o izvršenju programa i projekata te utrošku sredstava u roku 60 dana od isteka poslovne godine.

Članak 6.

 Ovaj Program stupa na snagu osmog dana od dana objave u „ Službenom glasniku Grada Šibenika“, a primjenjuje se od 01. siječnja 2020. godine.

KLASA: 214-01/19-01/05

URBROJ: 2182/01-10-19-2

Šibenik, 11. prosinca 2019.

 GRADSKOG VIJEĆE GRADA ŠIBENIKA

 PREDSJEDNIK

 dr.sc. Dragan Zlatović,v.r.

**O B R A Z L O Ž E N J E**

**uz Prijedlog Programa javnih potreba za obavljanje djelatnosti Hrvatske gorske službe spašavanja – Stanice Šibenik za 2020. godinu**

Zakonom o Hrvatskoj gorskoj službi spašavanja („Narodne novine“ broj 79/06 i 110/15) utvrđeno je da predstavničko tijelo jedinice lokalne i područne (regionalne) samouprave donosi program javnih potreba za obavljanje djelatnosti stanica Hrvatske gorske službe spašavanja.

Proračunom Grada Šibenika za 2020. godinu osigurana su sredstva za redovnu djelatnost Hrvatske gorske službe spašavanja – Stanice Šibenik u ukupnom iznosu od 50.000,00 kuna koja će se utrošiti za namjenu iz članka 3. ovog Programa, stoga se predlaže da Gradsko vijeće Grada Šibenika raspravi i usvoji predloženi Program javnih potreba za obavljanje djelatnosti Hrvatske gorske službe spašavanja – Stanice Šibenik za 2020. godinu.